ষ্টিভেন স্পিলবাৰ্গ

ষ্টিভেন এলান স্পিলবাৰ্গ (; জন্ম: ১৮ ডিচেম্বৰ, ১৯৪৬) হৈছে এজন আমেৰিকান ছবি-নিৰ্মাতা। তেওঁক নব্য-হলিউড যুগৰ এজন অন্যতম ৰূপকাৰ বুলি অভিহিত কৰা হয় আৰু ছবি উদ্যোগৰ এজন অগ্ৰগণ্য প্ৰযোজক-পৰিচালক হিচাপে বিভূষিত কৰা হয়। কিছুমান টেলিভিছন শ্ব' পৰিচালনা কৰি আৰু সেইবোৰৰ প্ৰদৰ্শনী কৰি তেওঁ হলিউডত নিজৰ যাত্ৰা আৰম্ভ কৰিছিল। ১৯৭৫ চনত তেওঁ জ'ছ (Jaws) নামৰ ছবিখন পৰিচালনা কৰে। ছবিখনে ব্যৱসায়িক দিশত জনপ্ৰিয়তা অৰ্জন কৰাৰ লগতে সমালোচকমহলৰ পৰাও প্ৰশংসা আদায় কৰে। সেইখন ছবিৰ জৰিয়তে তেওঁ বৃহত্তৰ দৰ্শক-সমাজৰ মাজতো এটা চিনাকি নাম হৈ পৰে। তেওঁৰ কিছুমান বিশ্ব-প্ৰসিদ্ধ ছবি হৈছে "ক্ল'জ এনকাউণ্টাৰ অৱ দা থাৰ্ড কাইণ্ড" (১৯৭৭), "ই.টি.-দা এক্সট্ৰা-টেৰেষ্টিয়েল" (১৯৮২), "জুৰাছিক পাৰ্ক" (১৯৯৩) আদি।

স্পিলবাৰ্গ "এমব্লিন এণ্টাৰটেইনমেণ্ট" আৰু "ড্ৰিমৱৰ্কছ পিকচাৰ্ছ" নামৰ ষ্টুডিঅ' দুটাৰ সহ-প্ৰতিষ্ঠাতা, য'ত তেওঁ একাধিক সফল ছবিৰ ত্ৰি'লজীৰ প্ৰযোজনা আৰু কাৰ্যবাহী প্ৰযোজকৰ ভূমিকাত অৱতীৰ্ণ হয়। তাৰ ভিতৰত গ্ৰেমলিনছ, বেক টু দা ফিউচাৰ, মেন ইন ব্লেক আৰু ট্ৰেন্সফৰ্মাছ আদি প্ৰধান।https://amblin.com/about/https://www.britannica.com/topic/DreamWorks-Animation

স্পিলবাৰ্গ হৈছে এনে এজন আমেৰিকান ছবি-নিৰ্মাতা, যি নিজৰ পৰিচালনা-দক্ষতা আৰু বহুমুখিতাৰ বাবে বিশেষভাৱে সমাদৰ পাইছে। উল্লেখযোগ্য যে তেওঁ এতিয়ালৈকে দুবাৰ অস্কাৰ বঁটাৰে সন্মানীত হৈছে। তেওঁৰ কিছুমান ছবিয়ে সৰ্বকালৰ সৰ্বাধিক-উপাৰ্জনকাৰী ছবিৰ তালিকাতো স্থান দখল কৰিছে। আনহাতে ছবিনিৰ্মাণৰ জৰিয়তে আহৰণ কৰা ধনে তেওঁক এজন সৰ্বাধিক উপাৰ্জনকাৰী পৰিচালকৰ সন্মান দিছে।
প্ৰাৰম্ভিক জীৱন
ষ্টিভেন স্পিলবাৰ্গৰ জন্ম হৈছিল ১৯৪৬ চনৰ ১৮ ডিচেম্বৰ, অহাইঅ'ৰ চিনচিনাটিত।https://www.huffingtonpost.com/2012/12/18/steven-spielberg-10-birthday-facts_n_2317744.html তেওঁৰ মাক লিয়াহ (জন্মতে পছনাৰ, পাছলৈ এডলাৰ; জানুৱাৰী ১২,১৯২০-২১ ফেব্ৰুৱাৰি ২০১৭) আছিল এগৰাকী ৰেষ্টুৰাঁ-পৰিচালক আৰু এগৰাকী পিয়ান'বাদক। আনহাতে তেওঁৰ দেউতাক আৰ্নল্ড স্পিলবাৰ্গ ( জন্ম-১৯১৭) আছিল এজন বৈদ্যুতিক অভিযন্তা, যি কম্পিউটাৰৰ বিকাশৰ লগত জড়িত আছিল। স্পিলবাৰ্গে ১৯৫৩ চনৰ পৰা ১৯৫৭ চনলৈ হিব্ৰু স্কুলত শিক্ষাগ্ৰহণ কৰে।

১২ বছৰ বয়সত তেওঁ নিজৰ প্ৰথমখন ঘৰুৱা ছবি নিৰ্মাণ কৰে। সেই ছবিখনত এটা পুতলা ৰে'ল দুৰ্ঘটনাত পতিত হোৱা দেখুউৱা হৈছিল। তাৰপিছত কৈশোৰকালত, হাইস্কুলৰ বছৰবোৰত স্পিলবাৰ্গে তেওঁৰ এমেচাৰ ৮ এমএমবিশিষ্ট "অভিযানমূলক ছবি"বোৰ নিৰ্মাণ কৰিছিল।

ফণিস্ক'ৰ আৰ্কাডিয়া হাই স্কুলত তিনিটা বছৰ পঢ়া-শুনা কৰি উঠি, তেওঁৰ পৰিয়াল কেলিফৰ্ণিয়াৰ ছাৰাগটালৈ উঠি আহে। ইয়াৰে ছাৰাগ'টা হাইস্কুলৰ পৰা ১৯৬৫ চনত তেওঁ স্নাতক ডিগ্ৰী লাভ কৰে। তেওঁ ইগল স্কাউটৰ পদ দখল কৰে। আনহাতে তেওঁ স্কুলত থাকোঁতেই পিতৃ-মাতৃৰ মাজত বিবাহ বিচ্ছেদ হয়।

কেৰিয়াৰ
স্পিলবাৰ্গৰ প্ৰথমটো টিভিৰ কাম লাভ কৰে, ১৯৬৯ চনত; যেতিয়া "নাইট গেলেৰী"ৰ এটা বিশেষ অংশৰ পৰিচালনা কৰিবলৈ তেওঁক দায়িত্ব দিয়া হয়। "নাইট গেলেৰী"ৰ লিখক আছিল ৰ'ড ছাৰ্লিং আৰু অভিনয় কৰিছিল জোৱান ক্ৰঅ'ফৰ্ড আদিয়ে।http://www.imdb.com/title/tt0064725/

ষ্টুডিঅ' প্ৰযোজক ৰিচাৰ্ড ডি. জানুক আৰু ডেভিদ ব্ৰাউন তেওঁক "জ'ছ" নামৰ থ্ৰিলাৰ-হ'ৰৰ ছবিখন পৰিচালনা কৰিবলৈ আমন্ত্ৰণ জনায়, যিখন ছবিৰ কাহিনীভাগ গঢ়ি উঠিছিল এটা মাৰাত্মক ছাৰ্ক মাছৰ কাহিনীৰে। ছবিখন অভাৱনীয়ভাৱে সফলতা লভিছিল। তিনিটা অস্কাৰেৰে ছবিখন সন্মানীত হৈছিল। বিশ্বজুৰি ছবিখনে ৪৭০ মিলিয়ন ডলাৰতকৈ অধিক ধন উপাৰ্জন কৰিলে।https://www.huffingtonpost.com/2012/12/18/steven-spielberg-10-birthday-facts_n_2317744.html|title=Steven Spielberg: 10 Little Known Facts About The Director On His Birthday এইখন ছবিয়েই স্পিলবাৰ্গক আমেৰিকান দৰ্শকৰ মাজত এক সন্মানজনক পৰিচিতি দিলে।https://www.huffingtonpost.com/2012/12/18/steven-spielberg-10-birthday-facts_n_2317744.html|title=Steven Spielberg: 10 Little Known Facts About The Director On His Birthday

তাৰ কেইবছৰমানৰ পিছত স্পিলবাৰ্গে ই.টি. নামৰ এখল কল্প-বিজ্ঞানধৰ্মী ছবি নিৰ্মাণ কৰিলে। এজন কিশোৰ আৰু বৰ্হিগ্ৰহৰ প্ৰাণীৰ মাজত স্থাপন হোৱা ঘনিষ্ঠ সম্পৰ্কটো আছিল এই ছবিখনৰ বিষয়বস্তু। 
এইখন ছবিয়ে স্পিলবাৰ্গক অভূতপূৰ্ব সফলতা প্ৰদান কৰিলে। ছবিখনে লাভ কৰিলে নটা একাডেমী বঁটাৰ মনোনয়ন; তাৰে চাৰিটাত তেওঁলোক বিজয়ী সাব্যস্ত হ'ল, আৰু ব্যৱসায়িক দিশতো লাভ কৰিলে অপাৰ সফলতা। ১৯৮২৪ পৰা ১৯৮৫ চনৰ ভিতৰত স্পিলবাৰ্গে তিনিখন ব্যৱসায়িকভাৱে সফল ছবি নিৰ্মাণ কৰিলে। 

বিশ্বযুদ্ধকালীন সময়ত অ'স্কাৰ স্নেইডাৰ নামৰ এজন ব্যক্তিৰ বাস্তৱ কাহিনীৰে সমৃদ্ধ "স্নেইডাৰছ্ লিষ্ট" নামৰ ছবিখনৰ জৰিয়তে স্পিলবাৰ্গে বিপুল সমাদৰ আৰু প্ৰশংসা লাভ কৰে। </ref> এইখন ছবিৰ জৰিয়তে তেওঁ লাভ কৰি প্ৰথমটো শ্ৰেষ্ঠ পৰিচালকৰ অস্কাৰ বঁটা।https://www.imdb.com/title/tt0108052/awards

১৯৯৩ চনৰ ১১ জুনত মুক্তিলাভ কৰা "জুৰাছিক পাৰ্ক" তেওঁৰ জীৱনৰ এক মাইলৰ খুঁটি। ছবিখনত উন্নত মানৰ প্ৰযুক্তিবিদ্যা আৰু দৃশ্যাৱলীৰ সংযোজন কৰা হৈছিল। তিনিটা অ'স্কাৰকে ধৰি ছবিখনে সৰ্বমুঠ ৪০টা বঁটা আৰু ২৬টা মনোনয়ন লাভ কৰিবলৈ সক্ষম হৈছিল।https://www.imdb.com/title/tt0107290/awards

ব্যক্তিগত জীৱন
১৯৮৫ চনৰ নৱেম্বৰত স্পিলবাৰ্গ এমি আৰভিঙৰ লগত বিবাহপাশত আৱদ্ধ হয়। মেক্স ছেমুৱেল তেওঁলোকৰ পুত্ৰ-সন্তান। চাৰে তিনিবছৰীয়া বৈবাহিক জীৱন কটোৱাৰ পাছত ১৯৮৯ চনত তেওঁলোকৰ মাজত বিবাহ-বিচ্ছেদ হয়।https://www.huffingtonpost.com/2012/12/18/steven-spielberg-10-birthday-facts_n_2317744.html|title=Steven Spielberg: 10 Little Known Facts About The Director On His Birthday
১৯৯১ চনৰ ১২ অক্টোবৰত স্পিলবাৰ্গে অভিনেত্ৰী কেইট কেপশ্ব'ৰ লগত পুনৰ যুগ্ম-জীৱন আৰম্ভ কৰে। কেপশ্ব'য়ে ইহুদী ধৰ্ম গ্ৰহণ কৰে। তেওঁলোকৰ পৰিয়ালত মুঠতে এতিয়া সাতোটি সন্তান আছে।

জেছিকা কেপশ্ব' (মাক-কেইট কেপশ্ব', পিতৃ- কেইটৰ পূৰ্বৰ বৈবাহিক সংগী ৰবাৰ্ট কেপশ্ব') 
মেক্স ছেমুৱেল স্পিলবাৰ্গ (মাক-স্পিলবাৰ্গৰ পূৰ্বৰ বৈবাহিক সংগী এমি আৰভিং, পিতৃ- ষ্টিভেন স্পিলবাৰ্গ)
থিঅ' স্পিলবাৰ্গ (স্পিলবাৰ্গৰ লগত বিবাহৰ পূৰ্বে কেপশ্ব'ৱে তুলি লোৱা পুত্ৰ)
ছাছা স্পিলবাৰ্গ
ছয়াৰ এভেৰি স্পিলবাৰ্গ
মিকেলি জৰ্জ (কেইট কেপশ্ব'য়ে তুলি লোৱা সন্তান)
ডেষ্ট্ৰি এলিন স্পিলবাৰ্গ

বঁটা আৰু সন্মান

 বৰ্ষ ছবি একাডেমী বঁটা বাফ্‌টা (BAFTA) বঁটা গোল্ডেন গ্লোব পুৰস্কাৰ মনোনয়ন বিজয়ী মনোনয়ন বিজয়ী মনোনয়ন বিজয়ী ১৯৭৫ জ'ছ (Jaws)৪৩৭১৪১ ১৯৭৭ ক্ল'জ এনকাউণ্টাৰ অৱ দা থাৰ্ড কাইণ্ড৯২৯১৪ ১৯৭৯ ১৯৪১ (ছবি)৩৫ ১৯৮১ ৰেইডাৰ্ছ অৱ দা লাষ্ট আৰ্ক৯৫৭১১ ১৯৮২ ই.টি. দা এক্সট্ৰা টেৰেষ্টিয়েল৯৪১২১৫২ ১৯৮৪ ইণ্ডিয়ানা জ'নছ্ এণ্ড দা টেম্পল অৱ ডুম২১৪১ ১৯৮৫ দা কালাৰ পাৰ্পল১১১৫১ ১৯৮৭ এম্পায়াৰ অৱ দা ছান৬৬৩২ ১৯৮৯ ইণ্ডিয়ানা জ'নছ এণ্ড দা লাষ্ট ক্ৰুছেদ৩১৩১ ১৯৯১ হুক্৫১ ১৯৯৩ জুৰাছিক পাৰ্ক৩৩৩২ স্নেইডাৰ্ছ লিষ্ট (Schindler's List)১২৭১৩৭৬৩ ১৯৯৭ দা লষ্ট ৱৰ্লড:জুৰাছিক পাৰ্ক১এমিছটাড৪৪ ১৯৯৮ ছেভিং প্ৰাইভেট ৰিয়ান১১৫১০২৫২ ২০০১ এ.আই. (আৰ্টিফিচিয়েল ইণ্টিলেজেন্স)২১৩ ২০০২ মাইন'ৰিটি ৰিপৰ্ট১১ কেটছ্ মি ইফ ইউ কেন২৪১১ ২০০৫ ৱাৰ অৱ দা ৱৰ্ল্ডছ্3মিউনিখ৫২ ২০০৮ ইণ্ডিয়ানা জ'নছ্ এণ্ড দা কিংদম অৱ দা ক্ৰিষ্টেল স্কাল১ ২০১১ দা এডভেন্সাৰছ্ অৱ টিনটিন২২১১ ৱাৰ হৰ্ছ৬৫২ ২০১২ লিংকন১২২১০১৭১ ২০১৫ ব্ৰিজ অৱ স্পাইছ৬১৯১১ ২০১৬ দা বিএফজি১ ২০১৭ দা প'ষ্ট২৬ ২০১৮ ৰেডি প্লেয়াৰ ওৱান১১সৰ্বমুঠ১৩১৩৪১১০২২৬৬১১

বাহ্যিক সংযোগ

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:একাডেমী বঁটা বিজয়ী